Ŋuɔ̱t
Bok Muthɛ in dhieecdiɛn in cɔal i̱
NYƆAK LATDÄ ŊUƆ̱TNI
Riet in nhiam
Ɛn bok nyɔak latdä ŋuɔ̱tni ɛmɛ ɛ bok laatni Muthɛ tëë cɛ ka̱m ji̱ I-thɛ-rɛl muun Mo-ab guäth ëë cikɛ lɔ̱ɔ̱ŋ kɛ thuɔ̱k ja̱l där dɔaar mi bäär, mëë cikɛ thia̱k kɛ käni Kɛ-naan. Kä tin bum ni kɛn ɛn rɛy buɔk ɛ mi kɛn tin.
1. Cu Muthɛ tëë di̱t tëë ci tuɔ̱k rɛy runi ti jiɛɛn ŋuaan tim, kä cuɛ naath jiök i̱ ba car ɛ kɛn i̱ ci Kuoth kɛ bööth i̱di däär dɔaar, kä bikɛ jɛ luɔ̱th kä bikɛ jɛ ŋäth.
2. Cu Muthɛ luëëk da̱ŋ wäl nyɔk kɛ lätkɛ. Kä gikɛ luɔt luekä min nhiam, jiökɛ naath i̱ palɛ kuäär ni Kuoth kä rɔa. Kä cuɛ kɛ la̱t duɔth luëëkni tin bi tëk kɛ ji̱ I-thɛ-rɛl muun in ca la̱rkɛ.
3. Cu Muthɛ naath la̱t guk kamädiɛn kɛ Kuoth, kä cɔlɛ kɛ i̱ bia nyɔkɛ lätkun kɛ rialikä.
4. Cu Jɔ-cua a bööth nɛɛni Kuɔth in rɛwdɛ kɛ kɔr ki̱et diɛt puɔnyä Kuɔth in gɔaa kɛnɛ lär puthä ji̱ I-thɛ-rɛl, cu Muthɛ cu li̱w kä Mo-ab, kui̱ känyä ca̱ŋ Yieer Jɔr-dɛn.
Kä min lat bokɛ ɛ ɣöö ci Kuoth nɛɛkɛ tin cɛ mɛk kän kä cɛ kɛ poth, nɛɛkɛ tin nhɔkɛ, kä bikɛn ɛ car kä ba nhɔk kä ba luɔ̱th, kɛ ɣöö bikɛ wä kɛ tëk rɛy puthä.
Kä ciök tin nhiam ɛn buɔk ɛ cio̱o̱k kä 6:4-6, ruacɛ kɛ riet in cɔl Yecu ɛ i̱ luek in bum i̱, “Nhɔk kuääru ni Kuoth kɛ lɔcdu kɛɛliw, kɛ puɔ̱nydu kɛɛliw kɛ buɔ̱mdu kɛɛliw.”
Tin te rɛy buɔk
1. Ruac Muthɛ in nhiam 1:1—4:49
2. Ruac Muthɛ in rɛwdɛ 5:1—26:19
a. Luëëk da̱ŋ wäl 5:1—10:22
b. Ŋuɔ̱t, luek 11:1—26:19
3. Laat kɛ kui̱ wä kä Kɛ-naan 27:1—28:68
4. Nyɔak matdä ruac kɛ la̱t 29:1—30:20
5. Ruac Muthɛ in jɔak 31:1—33:29
6. Lia̱a̱ Muthɛ 34:1-12
